IPL 2021 ടോസില് ജയിച്ച് പന്ത് ധോണിയുടെ ചെന്നൈയെ ബാറ്റിങ്ങിന് അയച്ചു ഇരു ടീമിലും മാറ്റങ്ങള് എം എസ് ധോണിയുടെ ചെന്നൈ സൂപ്പര് കിങ്സിനെതിരായ മത്സരത്തില് ടോസ് ഭാഗ്യം സ്വന്തമാക്കി ഡല്ഹി ക്യാപിറ്റല്സ് ക്യാപ്റ്റന് ഋഷഭ് പന്ത്. തന്റെ 24ാ൦ പിറന്നാള് ദിനത്തില് തന്റെ ആരാധനാപാത്രമായ ധോണിയുടെ ടീമിനെതിരായ മത്സരത്തില് ജയം നേടി പിറന്നാള് ദിനം ഇരട്ടിമധുരം നിറഞ്ഞതാക്കാനാകും പന്ത് ലക്ഷ്യമിടുന്നത്.കഴിഞ്ഞ മത്സരത്തില് നിന്നും മാറ്റങ്ങളുമായാണ് ഇരു ടീമുകളും ഇന്നിറങ്ങുന്നത്. ഡല്ഹി നിരയില് സ്റ്റീവ് സ്മിത്തിന് പകരം റിപല് പട്ടേല് ഇടം നേടിയപ്പോള് ചെന്നൈ നിരയില് കഴിഞ്ഞ മത്സരത്തില് പുറത്തിരുന്ന ഡ്വെയ്ന് ബ്രാവോയും ദീപക് ചാഹറും തിരിച്ചെത്തുകയും പരിക്ക് പറ്റിയ സുരേഷ് റെയ്നയ്ക്ക് പകരം റോബിന് ഉത്തപ്പയും പ്ലെയിങ് ഇലവനില് ഇടം നേടിയിട്ടുണ്ട്.പോയിന്റ് ടേബിളില് ഒന്നാം സ്ഥാനം നേടുന്നതിന് വേണ്ടിയാണ് ഇരു ടീമുകളും ഇന്ന് മത്സരിക്കുന്നത്. 12 മത്സരങ്ങള് കളിച്ച ഇരു ടീമുകള്ക്കും 18 പോയിന്റ് വീതമാണുള്ളത്. മികച്ച റണ്റേറ്റിന്റെ അടിസ്ഥാനത്തില് ചെന്നൈ ഒന്നാം സ്ഥാനത്ത് നില്ക്കുന്നു. ഇന്നത്തെ മത്സരത്തില് ജയിക്കുന്ന ടീമിന് ഒന്നാം സ്ഥാനത്ത് ഇരിക്കാം.കഴിഞ്ഞ മത്സരത്തില് രാജസ്ഥാനോട് തോറ്റ ക്ഷീണത്തിലാണ് ചെന്നൈ ഡല്ഹിക്കെതിരെ ഇറങ്ങുന്നത്. ഇന്ന് ഡല്ഹിക്കെതിരെ ജയിച്ച് ഒന്നാം സ്ഥാനം നിലനിര്ത്തുകയും ഒപ്പം തന്നെ പ്ലേഓഫ് ഘട്ടം ആരംഭിക്കുന്നതിന് മുന് തന്നെ വിജയവഴിയിലേക്ക് തിരിച്ചെത്താനുമാകും ചെന്നൈ ലക്ഷ്യം വെക്കുന്നത്. അതേസമയം, മുംബൈ ഇന്ത്യന്സിനെതിരെ ജയം നേടിയെത്തുന്ന ഡല്ഹി ആത്മവിശാസത്തിലാണ്. മുംബൈക്കെതിരെ തുടക്കത്തില് പതറിയെങ്കിലും പിന്നീട് നടത്തിയ ചെറുത്തുനില്പ്പിലൂടെയാണ് അവര് വിജയം നേടിയത്. ഈ വിജയം തുടരാന് തന്നെയാകും അവരുടെ ലക്ഷ്യം.ഇരു ടീമുകളും തമ്മിലുള്ള നേര്ക്കുനേര് കണക്കുകള് എടുത്താല് ചെന്നൈക്കാണ് ആധിപത്യം. 24 മത്സരങ്ങളില് 15 എണ്ണത്തില് ചെന്നൈ ജയം ഒമ്ബതെണ്ണത്തിലാണ് ഡല്ഹി ജയിച്ചത്. ഇരു ടീമുകളും അവസാനം ഏറ്റുമുട്ടിയ മത്സരത്തില് ജയം ഡല്ഹിക്കൊപ്പമായിരുന്നു. സീസണില് ഇന്ത്യയില് വെച്ച് നടന്ന ആദ്യ പാദത്തില് നേര്ക്കുനേര് എത്തിയപ്പോള് ചെന്നൈയെ ഏഴ് വിക്കറ്റിനാണ് ഡല്ഹി തകര്ത്തുവിട്ടത്.ചെന്നൈ സൂപ്പര് കിങ്സ് ഋതുരാജ് ഗെയ്ക്വാദ്, ഫാഫ് ഡുപ്ലെസിസ്, മോയിന് അലി, റോബിന് ഉത്തപ്പ, അമ്ബാട്ടി റായിഡു, എംഎസ് ധോണി ക്യാപ്റ്റന്, വിക്കറ്റ് കീപ്പര്, രവീന്ദ്ര ജഡേജ, ഡ്വെയ്ന് ബ്രാവോ, ശര്ദുല് ഠാക്കൂര്, ജോഷ് ഹെയ്സല്വുഡ്, ദീപക് ചാഹര്.ഡല്ഹി ക്യാപിറ്റല്സ് പൃഥ്വി ഷാ, ശിഖര് ധവാന്, റിപല് പട്ടേല്, ശ്രേയസ് അയ്യര്, ഋഷഭ് പന്ത് ക്യാപ്റ്റന്, വിക്കറ്റ് കീപ്പര്, ഷിംറോന് ഹെറ്റ്മെയര്, അക്സര് പട്ടേല്, രവിചന്ദ്രന് അശ്വിന്, കഗിസോ റബാഡ, ആവേശ് ഖാന്, ആന്റിച്ച് നോര്ക്യ.